Moanda

Moanda (myös Mouanda) on kaupunki Gabonissa Haut Ogoouén provinssissa. Kaupungissa oli noin 59 200 asukasta vuoden 2013 väestönlaskennassa, ja se on maan väkiluvultaan kuudenneksi suurin. Kaupungin lähistöltä löydettiin vuonna 1938 laaja mangaaniesiintymä, jonka arvellaan olevan yksi maailman suurimmista. Tämän myötä alueelle tuli ranskalaisia ja yhdysvaltalaisia kaivosyhtiöitä, ja alueelle rakennettiin infrastruktuuria, esimerkiksi teitä, kouluja ja tehtaita. Moandan asukasluku on kasvanut nopeasti kaupunkiin muuttavien kaivostyöläisten myötä.

Lähteet 

Gabonin kaupungit